mk en ba mk ru mk hbs_cyr ru mk mk mk mk mk ky ru mk mk hbs_cyr mk en en en en en en en en mk de it en en en en en en en en en en en mk ba mk ru mk hbs_cyr ru mk mk mk mk mk ky ru mk mk hbs_cyr mk mk mk mk en mk it fr en pt bg es mk mk mk mk mk mk mk mk mk mk mk mk en es es nl mk mk mk en hbs_cyr mk nb mk en mk de mk en en mk mk mk mk mk mk mk mk mk mk mk en mk en mk en hbs_cyr mk en mk nb mk en ru mk mk hbs_cyr bg mk en mk uk hbs_cyr mk mk hbs_lat mk ru uk en en en en
ЛАГИТЕ ЗА ВАКЦИНИТЕ ПОБРЗО СЕ ШИРАТ ОТКОЛКУ НАУЧНИТЕ ФАКТИ И ДЕМАНТИТЕ НА МАНИПУЛАЦИИТЕ, ЕРОЛ РИЗАОВ: ИЗБЕРЕТЕ ВАКЦИНА ЗА ДА СЕ ЗАШТИТИТЕ МЕСТО ДА ЧЕКАТЕ ВАС ДА ВЕ ИЗБЕРЕ КОРОНАВИРУСОТ - Народен Глас
Welcome! Log into your account
Forgot your password? Get help
A password will be e-mailed to you.
Home Колумни ЛАГИТЕ ЗА ВАКЦИНИТЕ ПОБРЗО СЕ ШИРАТ ОТКОЛКУ НАУЧНИТЕ ФАКТИ И ДЕМАНТИТЕ НА...
ЛАГИТЕ ЗА ВАКЦИНИТЕ ПОБРЗО СЕ ШИРАТ ОТКОЛКУ НАУЧНИТЕ ФАКТИ И ДЕМАНТИТЕ НА МАНИПУЛАЦИИТЕ, ЕРОЛ РИЗАОВ: ИЗБЕРЕТЕ ВАКЦИНА ЗА ДА СЕ ЗАШТИТИТЕ МЕСТО ДА ЧЕКАТЕ ВАС ДА ВЕ ИЗБЕРЕ КОРОНАВИРУСОТ
Колкава е разликата од оние што ги оштетиле бакарните цевки за довод на кислород во тетовската болница и оние кои знаеле дека се заразени од вирусот, но спокојно заминале на свадба со стотици луѓе?
Три пати со неверица морав да ја препрочитам информацијата дека некој ги оштетил бакарните цевки за довод на кислород во тетовската болница, доведувајќи ги во опасност животите на 120 пациенти. Не била ни несолена хумореска, ни црн хумор, туку страотна вистина. Одговорните од болницата велат дека била голема среќа што не е пресечена главната цевка, па така е избегната трагедија. Ако немало среќа, ќе се задушеле луѓе како во гасна комора. Прво што му паѓа на човека на ум кога ќе прочита вакво нешто е дали е можно тоа да се случи, кои се и какви се тие луѓе кои дошле да сечат цевки во болницата. Како тоа може да се случи да бидат лесно достапни доводи на кислород. Дали се во прашање психопати, лудаци, или обична кражба на бакар која можеше да предизвика ужас.
Да се надеваме дека истрагата брзо ќе даде одговори за што станува збор, за сторителите, кои биле нивните мотиви, но и за јавашлукот на одговорните во болницата да не бидат обезбедени и под постојан надзор витални технологии од кои зависат животите на пациентите. Како и да е, овојпат опомената е драматична – да се преземат неопходните мерки секаде каде што има лесен и необезбеден пристап до болничка опрема со чие оштетување може да се предизвика нечија смрт.
Приказната за веста и за демантот
Меѓутоа, што правиме со едни други цевки низ кои слободно дуваме опасни вируси на Ковид-19 и разни други мутации во устите на други луѓе. Колкава е разликата од оние што ги оштетиле бакарните цевки за довод на кислород во тетовската болница со оние, исто така, баш во Тетово, кои знаеле дека се заразени од вирусот и имале симптоми, но спокојно заминале на свадба да се веселат во ресторан каде што имало стотици луѓе. Да, разликата е огромна. За оштетените цевки се оди во затвор, а за свесно изложување на опасност на животите на голем број луѓе, иако во законите има санкции, не се одговара- барем досега никој не седнал на обвинителна клупа за такво кршење на законите ширејќи ја свесно пандемијата.
Или, колкава е разликата на оние кои ги оштетиле цевките со довод на кислород со оние кои ја доведуваат во прашање оправданоста од вакцинирање јавно преку медиумите тврдејќи дека најголем број од хоспитализираните пациенти на Инфективната клиника во Скопје веќе имале примено две вакцини. Со други зборови, бадијала ви се вакцините, тие ништо не помагаат.
Кога ќе пуштите ваква вест на национална телевизија која ќе ја приграбат со радост и антиваксерите по социјалните мрежи, можете да демантирате илјада пати и да презентирате стотици факти дека станува збор за дезинформација, односно дека само десет отсто од заболените што се на Инфективната клиника се со примени две вакцини и се со лесни симптоми, тоа нема да ви помогне многу.
Одамна ја знаете добро познатата приказна за веста и демантот. Но, на ова место и во време на пандемија прикладно е и поучно да ја повториме. Ако распарате перница и ги пуштите пердувите од највисоката зграда да летаат на сите страни, тоа е веста. А, демантот е повторно да ги соберете пердувите и да ги вратите во перницата. Се разбира, никој никогаш не ги собрал пердувите од лажната вест. Кога во едни дамнешни времиња е соопштена оваа голема вистина за новинарството, немаше интернет и социјални мрежи. Е сега можете да замислите кога не треба да се качувате на зграда и да ја распарате перницата, туку спокојно седејќи во кафуле, или дома ќе си стокмите една лажна убаво спакувана приказна и ќе ја пуштите преку мобилниот слободно да лета во етерот. За тоа нема никаква одговорност, дури и ако некој се обиде да ве тужи, ќе скокнат првоборците и еснафските здруженија да ве бранат за нарушување на слободата на говорот и демократските права. Ловците на лажни вести се пожестоко напаѓани, од оние кои ги фабрикуваат. И конечно и да ве откријат, ништо не е здодевната вистина како атрактивноста и интересноста на лагата.
Како да ги препознаете лицемерите
За мене најлоши се политичките лицемери и партиски агитатори затоа што тие добро ја знаат вистината за вакцините, ама најдобро ловат во матно, особено пред избори. Лесно се препознатливи, можете веднаш да ги откриете. Ги употребуваат истите зборови како папагали. Првите реченици секогаш им се демагошка ограда. Својот јавен настап обично го почнуваат со: јас сум вакциниран, ама никој не смее да го ограничува правото на граѓаните слободно да се движат. Тоа што оваа научна вистина е потврдена од најголемите здравствени авторитети во светот, за нив не преставува никаков аргумент. Напротив, тоа е само уште еден доказ да се поттикнат сомнежите во светски завери дека вирусите се измислица и слични глупости кои наидуваат на плодното тло на примитивизмот и заостанатоста, одлично тесто за предизборно месење.
Не можам, а да не ги потсетам во оваа прилика малку повозрасните генерации да им пренесат на своите поколенија, на помладите како ние се вакциниравме, или како што тогаш се викаше пелцување. Ќе дојдеа сестрите и лекарите на училиште и убаво еден по еден на ред ќе го креневме ракавот. По 15 дена на проверка, кај што не е фатено уште еднаш и готово. На тој начин се спасени илјадници животи од разни заразни болести. Не велам дека немало несакани случаи, но оправданоста од вакцини никогаш никој не ја оспорувал. Во право се познатите светски епидемилози кои и денес тврдат дека големо прашање е дали воопшто ќе опстанело човештвото ако не биле измислени вакцините, за што не случајно се доделени и Нобелови награди. Убаво паметам и кога избувна опасната Вариола вера. Навистина тогаш се применети најригорозните ограничувања на движењето на луѓето, многумина епидемијата ги покоси, особено здравствените работници, но заразата беше совладана за рекордно брзо време. Нема ништо поскапоцено од човечкиот живот. Затоа неопходно е правото на избор да го сведеме на единствен избор да се вакцинираме што побрзо, така ќе се заштитиме и себе си и своите најблиски, така ќе си ја заштитиме и својата земја. Материјалните штети и загуби можат делумно, или целосно со тек на време да се надоместат, но изгубените животи не можат. Вакцината ни е најдобрата заштита, подобра уште не е измислена.
– КОЛУМНА НА НОВИНАРОТ ЕРОЛ РИЗАОВ
Previous articleШИРЕЊЕТО ЛАГИ И НЕПРОВЕРЕНИ ИНФОРМАЦИИ ЗА КОРОНАВИРУСОТ ОД СТРАНА НА МЕДИЦИНСКИ ЛИЦА Е ПОТЦЕНУВАЊЕ НА ОПАСНОСТА И ЗАБЛУДУВАЊЕ НА ЈАВНОСТА: ГРАЃАНИТЕ ДА ПРИЈАВУВААТ ВАКВИ СЛУЧАИ ВО ЛЕКАРСКАТА КОМОРА ЗА ПОЛЕСНО ДА СЕ СПРАВАТ СО МАНИПУЛАТОРИТЕ ВО СВОИТЕ РЕДОВИ
Next articleСЕ РАЗГЛЕДУВААТ МЕРКИ ЗА ПОМОШ НА УГОСТИТЕЛИТЕ, ТРГОВСКИТЕ ЦЕНТРИ И ГРАЃАНИТЕ ПОРАДИ НОВИТЕ РЕСТРИКТИВНИ МЕРКИ, БИТИЌИ: ОЧЕКУВАМЕ СТАБИЛИЗИРАЊЕ НА СИТУАЦИЈАТА СО КОРОНАВИРУСОТ НО СМЕ ПОДГОТВЕНИ ДА ПОМОГНЕМЕ КАДЕ ШТО Е ПОТРЕБНО
(ВИДЕО) Николае ли најде да збори за алчноста по скапи коли?
(ВИДЕО) УШТЕ ЕДЕН ЛАЖЕН СКАНДАЛ СЕ РАСПУКА КАКО МЕУР ОД САПУНИЦА...
ЛЕЛЕ КАКВА БРУКА ПУКНА – ГЕРО СИ ГИ ОТКРИ МОТИВИТЕ ЗОШТО...
СДСМ: Неуспешна манипулација на „Дневник“
Претседателката на ОО СДСМ Карпош и кандидат за пратеник- Марија Георгиевска...
КАЈ ДЕЈАН ДОКИЌ НА ПУЛМОЛОГИЈА ЌЕ СЕ ВАДАТ ТУМОРИ НА БЕЛИ...
(ФОТО) Коце Кабана го болел к… за амандманите на СДСМ!
ПРИ ПРОВЕРКА НА ПИШТОЛ, ВОЈНИК ПОГОДЕН ВО НОГА ВО КАСАРНАТА ИЛИНДЕН
КОСТАДИНОВ : ВЛАДИНОТО МНОЗИНСТВО Е СТАБИЛНО
КОСТАДИНОВ : ЗА ВРЕМЕ НА КРИЗА НЕ СМЕЕ ДА СЕ ЗАТВОРААТ...
МАРИЧИЌ – ЌУЧУК : НИЗ СОРАБОТКА ГРАДИМЕ ПРИЈАТЕЛСТВА И СОЗДАВАМЕ НОВИ...
ШОКАНТНО – ОБЈАВЕНИ ИНТИМНИ СЕКС СНИМКИ СО ЕКС СЕКРЕТАРКАТА НА ПРЕМИЕРОТ:...
(ФОТО) ТЕАТАРОТ ВО МАКЕДОНИЈА СИ ЕБА МАЈКАТА, ГО ДОСТИГНА НАЈГОЛЕМОТО ДНО,...
ИВАНОВ ЗА УТРЕ ПЛАНИРАЛ ДА И НАРЕДИ НА ВОЈСКАТА ДА ГО...
Порталот ,,Народен Глас" како основна цел има остварување заштита и усогласување на своите интереси и уверувања, како и остварување на поширок општествен интерес, изградба на отворено граѓанско опшество, поддржување и обезбедување на помош на демократските процеси со активно учество на граѓаните во нив, заштита и промовирање на човековите права и слободи и слободата на изразување.
© Memory Foam Mattress Topper
Edit with Live CSS
Write CSS OR LESS and hit save. CTRL + SPACE for auto-complete.